9.Pielikums

Līguma projekts

Par Vidzemes slimnīcas Centrālās sterilizācijas nodaļas pārbūves projektēšanu, pārbūvi un autoruzraudzību
Līguma parakstīšanas datums 

ir pēdējā pievienotā droša elektroniskā paraksta 




un tā laika zīmoga datums





 Nr.VS/2024-
Sabiedrība ar ierobežotu atbildību „Vidzemes slimnīca”, vienotais reģistrācijas Nr.40003258333, juridiskā adrese - Jumaras iela 195, Valmiera, Valmieras novads, LV-4201, tās _______ personā, kur_ rīkojas uz ____ pamata (turpmāk - Pasūtītājs) no vienas puses, un

__________, vienotais reģistrācijas Nr. ______, juridiskā adrese – _____, tās ______ personā, kur_ rīkojas uz ____ pamata (turpmāk - Izpildītājs) no otras puses, 

kā arī abi kopā vai katrs atsevišķi (turpmāk - Puses vai Puse) ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, savstarpēji vienojoties un pamatojoties uz Pasūtītāja veiktās iepirkuma procedūras „Vidzemes slimnīcas Centrālās sterilizācijas nodaļas pārbūves projektēšana, pārbūve un autoruzraudzība”, iepirkuma identifikācijas Nr. VS 2024/ (turpmāk – Iepirkuma procedūra), rezultātu, kurā līguma slēgšanas tiesības tika piešķirtas Izpildītājam, noslēdz šādu līgumu (turpmāk – Līgums).

1.  Līguma priekšmets

1.1 Pasūtītājs uzdod un Izpildītājs apņemas ar saviem darba rīkiem, ierīcēm un darbaspēku, kā arī ar citiem Līguma pilnīgai izpildei nepieciešamajiem tehniskajiem līdzekļiem un materiāliem, veikt Pasūtītāja Centrālās sterilizācijas nodaļas (turpmāk-Objekts) pārbūvi  (turpmāk- Būvdarbi), kā arī veikt Būvdarbu veikšanai nepieciešamās būvniecības ieceres dokumentācijas (turpmāk- Tehniskā dokumentācija) izstrādi un autoruzraudzību, viss kopā turpmāk-Darbi.

1.2 Darbus Izpildītājs veic saskaņā ar Tehniskajām specifikācijām (1.Pielikums, turpmāk-Tehniskā specifikācija vai Tehniskās specifikācijas), Izpildītāja Finanšu piedāvājumu (2. Pielikums) un attiecināmo Latvijas Republikā spēkā esošo tiesību aktu prasībām, ievērojot noteiktās prasības projektēšanas un būvniecības jomā, kā arī Iepirkuma procedūras dokumentos paredzētos nosacījumus. 

1.3 Izpildītājs garantē, ka tam ir visas nepieciešamās reģistrācijas apliecības un/vai sertifikāti, materiāltehniskais nodrošinājums un kvalificēts personāls, zināšanas un iemaņas Līgumā paredzēto Darbu veikšanai. Izpildītājs apliecina, ka ir pilnībā iepazinies ar Darbu Tehniskajām specifikācijām un veicamo Darbu apjomiem un kopumā apliecina, ka ir saņēmis un izvērtējis visu Izpildītājam nepieciešamo informāciju attiecībā uz Darbu izpildi. Ievērojot augstāk minēto, Izpildītājs kā lietpratējs apliecina, ka spēs pienācīgi veikt Darbus Līgumā noteiktajā kārtībā un termiņos un, iesniedzot piedāvājumu Iepirkuma procedūrā un noslēdzot šo Līgumu, ir ņēmis vērā visus iespējamos Darbu veikšanu ietekmējošos faktorus, tāpēc šādi faktori un ar tiem saistītie riski nevar būt par pamatu Izpildītāja lūgumam pagarināt Darbu izpildes termiņus un/vai izdarīt izmaiņas atlīdzības apmērā.
1.4 Tehniskā dokumentācija ir Objektā paredzētās būvniecības ieceres īstenošanai nepieciešamo grafisko un teksta dokumentu kopums. Tehniskā dokumentācija bez Pušu papildu vienošanās kļūst par Līguma neatņemamu sastāvdaļu dienā, kad Puses Līgumā noteiktajā kārtībā ir parakstījušas Tehniskās dokumentācijas pieņemšanas- nodošanas aktu.
2. Līguma termiņš

2.1 Līgums stājas spēkā ar tā abpusēju parakstīšanas brīdi un ir spēkā līdz abu Pušu saistību pilnīgai izpildei, tas ir, līdz beidzies Līgumā noteiktais Būvdarbu garantijas termiņš.

2.2 Kopējais Darbu izpildes termiņš ir 11 (vienpadsmit) kalendāra mēneši (turpmāk- Kopējais Darbu izpildes termiņš), skaitot no Līguma spēkā stāšanās dienas.

2.3 Kopējā Darbu izpildes termiņā ir iekļauta visu Līgumā un tā pielikumos noteikto Darbu izpilde, Tehniskās dokumentācijas izstrāde, Būvdarbi un visu citu ar Darbu pilnīgu pabeigšanu un Būvdarbu nodošanu ekspluatācijā saistīto darbu veikšana.
2.4 Tehniskās dokumentācijas izstrāde jāveic ne vēlāk kā 4 (četru) kalendāra mēnešu laikā, skaitot no dienas, kad Objekts nodots Izpildītājam.

2.5 Tehniskās dokumentācijas pirmreizējā ekspertīzes veikšana netiek iekļauta Līguma 2.4. punktā noteiktajā termiņā.

2.6 Autoruzraudzība ir veicama visu Būvdarbu laiku, tas ir, no Būvdarbu uzsākšanas dienas līdz veicamo Būvdarbu pilnīgai izpildei. Gadījumā, ja Būvdarbu kopējais ilgums no Izpildītāja neatkarīgu iemeslu dēļ tiek pagarināts, attiecīgi tiek pagarināts autoruzraudzības izpildes termiņš, par to neparedzot papildus samaksu Izpildītājam.
2.7 Kopējais Būvdarbu izpildes termiņš ir 7 (septiņi) kalendāra mēneši, skaitot no dienas, kad Tehniskā dokumentācija ir apstiprināta Būvvaldē.
2.8 Būvdarbu izpildē jāievēro Līgumā noteiktais Būvdarbu izpildes termiņš un Būvdarbu darbu veikšanas projektā iekļautajā Būvdarbu izpildes laika grafikā (turpmāk-Būvdarbu izpildes laika grafiks) norādītie starptermiņi. Būvdarbu izpildes laika grafiku Puses pēc nepieciešamības var aktualizēt Līgumā noteiktajā kārtībā.

2.9 Būvdarbu izpildes termiņā ir iekļauta visu Tehniskajās specifikācijās un Tehniskajā dokumentācijā noteikto Objekta pārbūvei nepieciešamo Būvdarbu izpilde, būvniecībai nepieciešamo materiālu un iekārtu piegāde, pieregulēšana, palaišana, iesniegumu sagatavošana un iesniegšana institūcijām, kuras ir izdevušas tehniskos vai īpašos noteikumus, institūciju atzinumu par būves gatavību ekspluatācijai saņemšana.
2.10 Būvdarbu izpildes termiņā nav iekļauta Būvdarbu nodošana ekspluatācijā (skaitot no Apliecinājuma par ēkas vai tās daļas gatavību ekspluatācijai visu pušu parakstīšanas datuma un akta par izpilddokumentācijas nodošanu Pasūtītājam parakstīšanas datuma līdz Būvniecības valsts kontroles biroja akta par ēkas pieņemšanu ekspluatācijā saņemšanas datumam).

2.11 Būvdarbi Objektā atzīstami par pabeigtiem ar Līgumā noteiktajā kārtībā abpusēji parakstītu Būvdarbu nodošanas - pieņemšanas aktu.

3. Līguma grozīšanas kārtība

3.1. Līgumu var grozīt vienīgi ar Pušu savstarpēju rakstisku vienošanos. Jebkuri Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
3.2. Līgumā ir pieļaujami nebūtiski grozījumi, savukārt būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma 61.panta nosacījumus attiecībā uz Līguma grozījumiem un to apjomu.
3.3. Būtiski Līguma nosacījumu grozījumi ir pieļaujami šādos gadījumos:
3.3.1. Tehniskās dokumentācijas izstrādes gaitā tiek konstatēta nepieciešamība veikt ar Objekta lietošanas funkcionāliem vai tehnoloģiskiem papildinājumiem vai uzlabojumiem saistītus projektēšanas darbus, kas sākotnēji netika iekļauti Tehniskajā specifikācijā, jo to nepieciešamību nebija iespējams paredzēt. 

3.3.2. Pasūtītājam ir nepieciešami papildu būvdarbi, kas nav sākotnēji iekļauti Tehniskajā specifikācijā un līdz ar to arī Tehniskajā dokumentācijā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar sākotnēji Līgumā noteiktajiem Būvdarbiem, vai piegādātāja maiņa radītu ievērojamas grūtības.
3.3.3. Līguma izpildē tiek konstatēts, ka nepieciešams veikt papildu būvdarbus, kas nav iekļauti Tehniskajā specifikācijā, bet ir nepieciešami, lai sasniegtu Tehniskajā specifikācijā noteikto galarezultātu un lai nodrošinātu Objekta normālu funkcionēšanu, atbilstoši mērķiem, kādiem Objekts paredzēts, ievērojot arī tās prasības, kas Objektam tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētā Objekta funkcionālo nozīmi.
3.3.4. Objektīvu apstākļu dēļ Būvdarbu izpildes laikā tiek izdarīti grozījumi Tehniskajā dokumentācijā un tā rezultātā rodas nepieciešamība veikt sākotnējā Tehniskajā dokumentācijā neparedzētus Būvdarbus, un šos grozījumus ir saskaņojis Pasūtītājs un būvuzraugs.
3.3.5. Darbu izpildes laikā ir atklājušies tādi fakti vai iestājušies tādi apstākļi, kurus Pasūtītājs, slēdzot Līgumu, nevarēja paredzēt un ietekmēt.
3.3.6. Citos Līgumā vai tiesību aktos noteiktos gadījumos, kad ir pieļaujami konkrētie Līguma grozījumi.

3.4. Līgumā noteikto Tehniskās dokumentācijas izstrādes termiņu Puses var grozīt ar rakstisku papildu vienošanos, iestājoties kādam no šādiem gadījumiem:
3.4.1. Tehniskās dokumentācijas izstrādi kavē būtiski Tehniskās specifikācijas grozījumi, kas nav Izpildītāja izraisīti; 

3.4.2. Atbildīgās institūcijas kavē Izpildītāja pieprasīto tehnisko noteikumu vai citu saskaņojumu izsniegšanu.

3.5. Par papildus darbiem, kas Tehniskās dokumentācijas izstrādē ir pieļaujami, Puses atzīs tādas papildus Tehniskās dokumentācijas risinājumu izstrādes, kuras radījušas Pasūtītāja papildus prasības attiecībā uz Tehnisko specifikāciju un/vai saskaņoto Tehnisko dokumentāciju, un kuras nav Izpildītāja pieļauto kļūdaino risinājumu rezultāts.

3.6. Līgumā noteikto Būvdarbu izpildes termiņu Puses var grozīt ar rakstisku papildu vienošanos, iestājoties kādam no šādiem gadījumiem:
3.6.1. Pasūtītājs liedz Izpildītājam piekļūšanu Objektam;

3.6.2. Ja Pasūtītājs vai Būvuzraugs ir kavējis vai apturējis Līguma izpildi no Izpildītāja neatkarīgu iemeslu dēļ.

3.6.3. Būvdarbu apjomos pēc Pasūtītāja iniciatīvas tiek veiktas izmaiņas, kā rezultātā nav iespējama Būvdarbu veikšana Līgumā noteiktajā termiņā.
3.6.4. Būvdarbu izpildes laikā ir atklājušies tādi fakti, vai iestājušies tādi apstākļi, kurus Puses, slēdzot Līgumu, nevarēja paredzēt un ietekmēt, un to rezultātā objektīvi nav iespējama Būvdarbu veikšana Līgumā noteiktajā termiņā.
3.6.5. Būvdarbu veikšana nav iespējama nepārvaramas varas apstākļu dēļ.
3.7. Izpildītājs apņemas nekavējoties (ne vēlāk kā 2 dienu laikā no konstatēšanas brīža) ziņot Pasūtītājam par visiem apstākļiem un/vai šķēršļiem, kas kavē Būvdarbu izpildi.

3.8. Ja Puses ir vienojušās par nepieciešamību veikt papildu vai neparedzētus Būvdarbus Līgumā noteiktajos gadījumos, Puses var vienoties par Būvdarbu izpildes termiņa pagarināšanu, izņemot gadījumus, kad minētos Būvdarbus ir iespējams veikt vienlaikus ar Būvdarbu izpildes laika grafikā paredzētajiem Būvdarbiem. Attiecībā uz papildu Būvdarbiem piemēro tādas pašas cenas kā analogiem Būvdarbiem tāmēs, bet būvdarbiem, kam analogu tāmēs nav, pēc Izpildītāja iesniegtas un būvuzrauga saskaņotas cenas kalkulācijas un līdzīga rakstura Būvdarbu cenām tirgū.
3.9. Līgumā neparedzētu Būvdarbu veikšanu Izpildītājs ir tiesīgs uzsākt tikai pēc tam, kad Puses rakstiskā formā ir noslēgušas attiecīgu vienošanos par šādu Būvdarbu izpildi.
4. Līguma summa un norēķinu kārtība

4.1. Kopējā Līguma summa, saskaņā ar Izpildītāja finanšu piedāvājumu, ir ___ EUR (___) bez 21% pievienotās vērtības nodokļa (turpmāk -PVN), kopējais PVN ir __ EUR (___), veidojot kopējo Līguma summu ar PVN __ EUR (____), turpmāk - Kopējā līguma summa.

4.2. Kopējo līguma summu veido:

4.3. Summa par Tehniskās dokumentācijas izstrādi ____ EUR (_____) bez PVN;

4.4. Summa par autoruzraudzību ____ EUR (_____) bez PVN;

4.5. Summa par Būvdarbiem ____ EUR (_____), turpmāk- Būvdarbu summa, bez PVN.

4.6. Kopējā līguma summā ir iekļauts viss Darbu komplekss, t.sk. visi materiāli, darbi un pakalpojumi, kas nepieciešami Darbu izpildei un pabeigšanai. Ja kādam no līgumā paredzētiem darbiem, pakalpojumiem vai materiālam nav nolīgta cena, tad šī darba, pakalpojuma vai materiāla izmaksas ir iekļautas citu darbu, pakalpojumu vai materiālu cenās. 
4.7. PVN tiek aprēķināts un maksāts normatīvajos aktos noteiktajā kārtībā un apmērā.
4.8. Izpildītājs apliecina uz uzņemas atbildību par to, ka Kopējā līguma summā ir iekļautas visas izmaksas, kas saistītas ar pilnīgu un kvalitatīvu Līguma saistību un Darbu izpildi saskaņā ar Tehniskajām specifikācijām, Iepirkuma procedūras dokumentiem un Līguma noteikumiem, tajā skaitā, bet ne tikai, darbaspēka un personāla izmaksas, transporta, tehnisko palīglīdzekļu izmaksas, Tehniskās dokumentācijas izstrādei un Būvdarbu organizēšanai un veikšanai nepieciešamo resursu, materiālu un iekārtu iegādes, piegādes un izkraušanas izmaksas, apdrošināšanas un garantiju izmaksas, kā arī Būvdarbu izpildei nepieciešamo būvizstrādājumu un būvkonstrukciju piegāde, nepieciešamo atļauju sagādāšana, izpilddokumentācijas noformēšana un nodošana Pasūtītājam, visus nepieciešamos un derīgos apzīmēšanas, testēšanas un mērīšanas darbus, tīrības nodrošināšanu Būvdarbu veikšanas teritorijā, izdevumus iespējamas būvdarbu dīkstāves laikā un pilnīgi visas tiešās un pieskaitāmās izmaksas, kuras rodas vai var rasties Līguma izpildes laikā. Līguma ietvaros izstrādātajai Tehniskajai dokumentācijai pievienotajās tāmēs norādītās izmaksu vienību cenas paliek nemainīgas visā Līgums izpildes laikā un visos gadījumos.

4.9. Izpildītājs apliecina, ka Kopējā līguma summa ir galīga un pilnīgi pietiekama, lai pilnībā un kvalitatīvi, atbilstoši Līguma, Iepirkuma procedūras dokumentu un piemērojamo normatīvo aktu, būvnormatīvu un standartu, noteikumiem veiktu Darbus, sagatavotu Objektu pieņemšanai ekspluatācijā un nodrošinātu Objekta garantijas perioda saistības. 
4.10. Pasūtītājs apmaksu par Tehniskās dokumentācijas izstrādi veic 30 (trīsdesmit) kalendāra dienu laikā no Tehniskās dokumentācijas nodošanas Līgumā noteiktajā kārtībā un attiecīga akta un rēķina saņemšanas dienas.
4.11. Pasūtītājs autoruzraudzības apmaksu veic pa daļām, t.i.,  proporcionāli veiktajam Būvdarbu apjomam, no Būvdarbu uzsākšanas dienas līdz Būvdarbu nodošanas – pieņemšanas akta parakstīšanai.
4.12. Pasūtītājs maksājumus par Būvdarbiem Izpildītājam veiks par iepriekšējā mēnesī faktiski izpildītajiem un saskaņotajiem Būvdarbiem, atbilstoši Līgumā noteiktajai norēķinu kārtībai.
4.13. Pasūtītājs Līgumā noteiktos maksājumus veic tikai pēc Līguma 12.sadaļā noteiktā Līguma saistību izpildes nodrošinājuma saņemšanas. Maksājumi netiek veikti, ja nav spēkā esoša Līguma saistību izpildes nodrošinājuma.

4.14. No katra Izpildītāja iesniegtā rēķina par iepriekšējā mēnesī faktiski izpildīto Būvdarbu izmaksām, Pasūtītājs uz laiku ietur 5% (turpmāk – Ieturējums). 
4.15. Apmaksu par iepriekšējā mēnesī faktiski paveiktajiem Būvdarbiem, norēķinot Līguma 4.14. punktā noteikto Ieturējumu, Pasūtītājs veic 10 (desmit) darba dienu laikā pēc Līgumā noteiktajā kārtībā apstiprināta Izpildītāja akta par iepriekšējā mēnesī faktiski izpildītiem Būvdarbiem un attiecīgā rēķina saņemšanas.
4.16. Apmaksu par pēdējā mēnesī faktiski paveiktajiem Būvdarbiem Pasūtītājs veic 30 (trīsdesmit) kalendāra dienu laikā pēc Būvdarbu nodošanas – pieņemšanas akta parakstīšanas Līgumā noteiktajā kārtībā, un attiecīga rēķina saņemšanas.
4.17. Ieturējumu Pasūtītājs samaksā Izpildītājam 30 (trīsdesmit) kalendāra dienu laikā pēc Būvdarbu nodošanas – pieņemšanas akta parakstīšanas, attiecīga rēķina un Līguma 13.sadaļas nosacījumiem atbilstoša garantijas laika nodrošinājuma saņemšanas.
4.18. Pasūtītājs norēķinās ar bezskaidras naudas pārskaitījumu uz Izpildītāja rēķinā norādīto norēķinu kontu kredītiestādē. 

4.19. Puses vienojas, ka Izpildītājs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz e-pasta adresi pasts@vidzemesslimnica.lv. Izpildītājs rēķinu var uzskatīt par saņemtu pēc Pasūtītāja apstiprinājuma saņemšanas e-pastā.

4.20. Izpildītājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos, aktos u.tml.) norāda Pasūtītāja rekvizītus un Līgumu Nr.

4.21. Izpildītājs nodrošina laicīgu samaksas veikšanu visiem Būvdarbu izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar laicīgu norēķināšanos ir saprotama samaksa ne vēlāk kā 60 (sešdesmit) dienu laikā pēc veikto Būvdarbu pabeigšanas un apakšuzņēmēja rēķina saņemšanas par attiecīgo Būvdarbu veikšanu. 

5.  Darbu izpildes vispārīgie noteikumi

5.1. Objekta nodošana Izpildītājam, Tehniskās dokumentācijas izstrādes un nodošanas kārtība:

5.1.1. Izpildītājam 10 (desmit) darba dienu laikā pēc Līguma spēkā stāšanās ir pienākums iesniegt:

5.1.1.1. Līguma saistību izpildes nodrošinājumu atbilstoši Līguma 12. daļas nosacījumiem.
5.1.1.2. rīkojumu par būvprojekta vadītāju un projektēšanas darba grupu, 
5.1.1.3. Izpildītāja profesionālās civiltiesiskās atbildības apdrošināšanas polisi, kurā jābūt apdrošinātiem rīkojumā norādītajiem speciālistiem. Profesionālās civiltiesiskās atbildības apdrošināšanas polisei jābūt spēkā visā Līguma darbības laikā.
5.1.2. Izpildītājs ne vēlāk kā 3 (trīs) darba dienu laikā, pēc Līguma saistību izpildes nodrošinājuma iesniegšanas, sasauc pirmo Projektēšanas sapulci. 
5.1.3. Pirmajā projektēšanas sapulcē Pasūtītājs nodod, bet Izpildītājs pieņem Objektu un paraksta Objekta nodošanas – pieņemšanas aktu, ar kuru Izpildītājs uzņemas atbildību par Objektu.  Objekta nodošanas – pieņemšanas aktā tiek fiksēts Objekta tehniskais, vizuālais u.c. stāvoklis uz Darbu uzsākšanas brīdi. Objekta nodošanas – pieņemšanas aktu paraksta Līguma 15. 10. punktā norādītie atbildīgie Izpildītāja un Pasūtītāja pārstāvji.
5.1.4. Parakstot Objekta nodošanas – pieņemšanas aktu, Izpildītājs apliecina, ka pilnībā ir iepazinies ar Objektu, kā arī visiem noteikumiem un prasībām, kas attiecināmi uz Līgumā noteikto Darbu izpildi.
5.1.5. Izpildītājs veic nepieciešamās darbības un iesniedz nepieciešamo informāciju Pasūtītājam būvatļaujas saņemšanai. 
5.1.6. Projektēšanas sapulcēs tiek izskatīti un risināti Tehniskās dokumentācijas risinājumu variantu un izmantojamo materiālu saskaņojumi u.c. jautājumi. 

5.1.6.1. Projektēšanas sapulcēs piedalās projekta vadītājs un attiecīgās sadaļas izstrādātājs, Pasūtītājs un tā pārstāvis, kā arī viņu pieaicinātās personas. 
5.1.6.2. Projektēšanas sapulce tiek sasaukta pēc vajadzības, bet ne retāk kā 1 (vienu) reizi mēnesī, ja vien puses nav vienojušās par citu projektēšanas sapulču sasaukšanas kārtību. 
5.1.6.3. Projektēšanas sapulču sasaukšanu, organizēšanu, un protokolēšanu nodrošina Izpildītājs, kurš protokolu 3 (trīs) darbdienu laikā elektroniski nosūta saskaņošanai visiem dalībniekiem un pēc saskaņošanas parakstīšanai iesniedz dalībniekiem ne vēlāk kā līdz nākamai projektēšanas sapulcei. Protokolā atrunātais ir saistošs Pusēm.
5.1.6.4. Ja Izpildītājs nevar ierasties uz projektēšanas sapulci, tas par to paziņo iesaistītajām pusēm 3 (trīs) dienas pirms projektēšanas sapulces, kā arī saskaņo, ar iesaistītajām pusēm dienu, uz kuru tiek pārlikta projektēšanas sapulce. Projektēšanas sapulces atlikšanas termiņš nevar būt ilgāks par 5 (piecām) darba dienām.
5.1.7. Sagatavojot Tehnisko dokumentāciju, Izpildītājam jāievēro Līguma un Tehniskās specifikācijas nosacījumi, piemērojamie normatīvie akti un standarti (normatīvi), kas saistīti ar Tehniskās dokumentācijas izstrādi, Pasūtītāja norādījumi. Tehniskā dokumentācija jāizstrādā tādā detalizācijas pakāpē, kas ļauj pilnībā nolasīt izpildāmo būvdarbu apjomu, būvdarbu metodes un pielietotos materiālus bez papildus detalizācijas.

5.1.8. Izpildītājam jebkurā laikā pēc Pasūtītāja pieprasījuma jāsniedz atskaite par Tehniskās dokumentācijas izstrādes gaitu.

5.1.9. Tehniskās dokumentācijas kvalitātes novērtēšanai Pasūtītājs var pieaicināt vienu vai vairākus neatkarīgus speciālistus.
5.1.10. Izpildītājs apņemas novērst visus ar Tehniskās dokumentācijas izstrādi saistītos Pasūtītāja iebildumus un aizrādījumus, novērst visus Pasūtītāja norādītos trūkumus, tajā skaitā, ja tie atklājas Būvdarbu laikā, un ja šie trūkumi, iebildumi un aizrādījumi ir pamatoti un tie nav pretrunā ar normatīvajiem aktiem un Līguma noteikumiem. 

5.1.11. Izstrādātu Tehnisko dokumentāciju ar visiem normatīvajos aktos paredzētajiem atzinumiem un saskaņojumiem, Izpildītājs iesniedz Pasūtītājam izskatīšanai, ievietojot to Būvniecības informācijas sistēmā un iesniedzot to Pasūtītājam. Pasūtītājs 5 (piecu) darba dienu laikā izvērtē iesniegtos materiālus un sniedz atzinumu (saskaņojumu), (atzinums (saskaņojums) nav uzskatāms par Būvprojekta pieņemšanas – nodošanas aktu), vai izsniedz Tehnisko dokumentāciju atpakaļ Izpildītājam, norādot nepieciešamos labojumus.

5.1.12. Ja Pasūtītājs ir norādījis Izpildītājam uz Tehniskās dokumentācijas trūkumiem, kurus nepieciešams labot, Izpildītājs nepieciešamos labojumus veic Pasūtītāja norādītajos termiņos, taču ne vēlāk kā 5 (piecu) darba dienu laikā pēc Pasūtītāja rakstisku norādījumu saņemšanas un atkārtoti iesniedz Tehnisko dokumentāciju Pasūtītājam izskatīšanai. Pasūtītāja saskaņojums neatbrīvo Izpildītāju no atbildības par Tehniskās dokumentācijas risinājumu atbilstību spēkā esošo normatīvo aktu prasībām, Līguma prasībām un noteiktajiem termiņiem.

5.1.13. Pirms iesniegšanas Būvvaldē Tehniskā dokumentācija tiek nodota Pasūtītāja noteiktam ekspertīzes veicējam. Ja pēc ekspertīzes veikšanas Tehniskajā dokumentācijā būs nepieciešams veikt izmaiņas, tās veic Izpildītājs bez papildus samaksas, ne ilgāk kā 5 (piecu) darba dienu laikā pēc Pasūtītāja rakstisku norādījumu saņemšanas un atkārtoti iesniedz Tehnisko dokumentāciju ekspertīzes veikšanai. Pirmreizējos izdevumus, kas saistīti ar ekspertīzes veikšanu, apmaksā Pasūtītājs. Izdevumus par atkārtotām ekspertīzes veikšanām sedz Izpildītājs. 

5.1.14. Pēc tam, kad Tehniskai dokumentācijai ir veikta ekspertīze, saņemti visi nepieciešamo atzinumi un ir saņemta atzīme būvatļaujā par projektēšanas nosacījumu izpildi, Tehniskā dokumentācija tiek nodota Pasūtītājam. Izpildītājs kopā ar izstrādāto Tehnisko dokumentāciju iesniedz Pasūtītājam nodošanas – pieņemšanas aktu divos eksemplāros.
5.1.15. Pēc Tehniskās dokumentācijas saskaņošanas ar Pasūtītāju Līgumā paredzētajā kārtībā (t.sk., atzīmes saņemšanas būvatļaujā par projektēšanas nosacījumu izpildi) tajā iekļautās Būvdarbu izmaksu tāmes bez Pušu papildu vienošanās kļūst par Līguma pielikumu un neatņemamu Līguma sastāvdaļu. Izpildītājs apliecina, ka attiecīgajās tāmēs norādītā summa būs pietiekama, lai noteiktajā termiņā pilnībā izpildītu visus Būvdarbus un visas citas saistības, ko Izpildītājs uzņēmies, un, ka tāmēs norādītajā summā būs ņemts vērā gan Līgumā un tā pielikumos, gan Iepirkuma procedūras dokumentācijā noteiktās prasības, kā arī visas Objekta un Būvdarbu detaļas un specifika. Izpildītājs apliecina, ka Tehniskās dokumentācijas tāmēs norādītā summa ietvers visu Būvdarbu un ar to saistīto darbu un darbību veikšanu saskaņā ar Līgumu, visas izmaksas un izdevumus, kas radušies un var rasties Būvdarbu un ar to saistīto darbu un darbību veikšanas un Būvdarbu un ar to saistīto darbu un darbību defektu novēršanas gaitā.

5.1.16. Tehniskajā dokumentācijā radītais autortiesību objekts kļūst par Pasūtītāja īpašumu pēc Tehniskās dokumentācijas izstrādei noteiktās summas apmaksas Līgumā noteiktajā kārtībā. Pasūtītājam ar Līgumu un bez papildus atlīdzības tiek nodotas Izpildītāja kā autora esošās un nākamās mantiskās tiesības attiecībā uz saskaņā ar Līgumu radītajiem autortiesību objektiem, tajā skaitā, bet ne tikai, tiesības tos publiskot, publicēt un reproducēt.

5.1.17. Izpildītājs, parakstot Līgumu, neatsaucami bez jebkādas papildus samaksas bez termiņa ierobežojuma nodod Pasūtītājam visas tiesības brīvi izmantot saskaņā ar šo Līgumu radītos materiālā formā izpaustos autortiesību objektus, par kuriem Līguma noteiktajā kārtībā ir veikta samaksa, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu. Minētās tiesības Pasūtītājs ir tiesīgs izmantot jebkurā valstī, kā arī nodot un/vai pārdot tās citām personām.

5.2. Autoruzraudzības pakalpojuma nodošanas un pieņemšanas kārtība:

5.2.1. Iepriekšējā mēnesī veiktā autoruzraudzības pakalpojuma pieņemšana tiek veikta ar autoruzraudzības nodošanas – pieņemšanas aktu, kuru paraksta Puses vai to pilnvaroti pārstāvji. Autoruzraudzības nodošanas un pieņemšanas aktu sagatavo Izpildītājs.

5.2.2. Pasūtītājs 5 (piecu) darba dienu laikā pēc autoruzraudzības nodošanas - pieņemšanas akta saņemšanas nodod Izpildītājam no savas puses parakstītu autoruzraudzības nodošanas - pieņemšanas aktu vai motivētu autoruzraudzības pakalpojuma atteikumu. Ja Atteikums nav ticis iesniegts Izpildītājam 5 (piecu) darba dienu laikā un autoruzraudzības nodošanas – pieņemšanas akts nav parakstīts, autoruzraudzība ir uzskatāma par pieņemtu un Pasūtītājam ir pienākums veikt samaksu Līguma noteiktajā kārtībā.

5.2.3. Izpildītājs, saņemot Atteikumu autoruzraudzības pieņemšanai 5 (piecu) darba dienu laikā, novērš Atteikumā autoruzraudzības pieņemšanai uzskaitītās nepilnības un nepieciešamos darbus. Pēc konstatēto nepilnību novēršanas un nepieciešamo darbu izpildes, Izpildītājs no jauna iesniedz Pasūtītājam autoruzraudzības nodošanas – pieņemšanas aktu un Pasūtītājs to pieņem atbilstoši Līgumā noteiktajai autoruzraudzības nodošanas – pieņemšanas kārtībai.

5.2.4. Atteikumā autoruzraudzības pieņemšanai uzskaitītās nepilnības un nepieciešamos darbus Izpildītājs veic ar saviem spēkiem, materiāliem un uz sava rēķina.
5.3. Būvdarbu izpildes vispārīgie nosacījumi

5.3.1. Izpildītājam ir pienākums 3 (trīs) darba dienu laikā pēc Tehniskās dokumentācijas apstiprināšanas Būvvaldē un atzīmes par projektēšanas nosacījumu izpildi sasaukt pirmo Būvsapulci, informējot Pasūtītāja atbildīgo personu par plānoto Būvdarbu uzsākšanas datumu. 
5.3.1.1. Būvdarbu organizatoriskie jautājumi tiek risināti un izskatīti būvsapulcēs, kurās piedalās Izpildītāja atbildīgie speciālisti, Pasūtītāja pārstāvis un būvuzraugs, kā arī viņu pieaicinātās personas.
5.3.1.2. Būvsapulces Objektā tiek sasauktas vismaz 2 (divas) reizes mēnesī, ja vien puses nav vienojušās par citu būvsapulču sasaukšanas kārtību. 
5.3.1.3. Būvsapulču sasaukšanu, organizēšanu un protokolēšanu nodrošina Būvuzraugs, kurš protokolu 3 (trīs) darbdienu laikā elektroniski nosūta saskaņošanai visiem dalībniekiem un protokolus papīra formātā parakstīšanai iesniedz dalībniekiem nākamajā Būvsapulcē. Būvsapulcēs nolemtais un attiecīgi protokolos atrunātais ir saistošs Līgumā iesaistītajām pusēm.
5.3.1.4. Pasūtītājam, Izpildītāja atbildīgajam speciālistam, autoruzraugam vai būvuzraugam ir tiesības sasaukt ārkārtas būvsapulci, ja tas uzskatāms par nepieciešamu, savlaicīgi paziņojot par Būvsapulces sasaukšanu pārējām pusēm.
5.3.1.5. Ja Izpildītājs nevar ierasties uz būvsapulci, tad Izpildītājs par to paziņo iesaistītajām pusēm 3 (trīs) dienas pirms būvsapulces, kā arī saskaņo, ar iesaistītajām pusēm dienu, uz kuru tiek pārlikta būvsapulce. Būvsapulces atlikšanas termiņš nevar būt ilgāks par 5 (piecām) darba dienām.
5.3.2. Iz​pil​dī​tā​js ne vēlāk kā 3 (trīs) darba die​nas pirms pirmās Būvsapulces iesniedz dokumentus, kas nepieciešami Būvdarbu uzsākšanas nosacījumu izpildei: 
5.3.2.1. Rīkojumus par Autoruzraugiem un, ja nepieciešams, aktualizētu Izpildītāja profesionālās civiltiesiskās atbildības apdrošināšanas polisi, kurā jābūt apdrošinātiem rīkojumā norādītiem speciālistiem;
5.3.2.2. Rīkojumu par atbildīgā personāla norīkošanu;
5.3.2.3. Normatīvo aktu nosacījumiem atbilstošu atbildīgā būvdarbu vadītāja būvspeciālista profesionālās civiltiesiskās atbildības apdrošināšanas polises kopiju un apliecinājumu par prēmijas samaksu un, ja apdrošināšanas līgums tiek noslēgts uz noteiktu termiņu, izziņu, kas apliecina apdrošināšanas aizsardzības esību attiecībā uz konkrēto Objektu. Būvspeciālista profesionālās civiltiesiskās atbildības apdrošināšanas polisei jābūt spēkā visu Būvdarbu un garantijas laiku.
5.3.2.4. Gadījumā, ja būvspeciālista profesionālās civiltiesiskās atbildības apdrošināšanas līgums ir noslēgts atbildīgam būvdarbu vadītājam, kuru Līguma darbības laikā Izpildītājs maina, tad, jāiesniedz jauna atbildīgā būvdarbu vadītāja būvspeciālista profesionālās civiltiesiskās atbildības apdrošināšanas polises kopija.
5.3.2.5. Gadījumā, ja Līguma darbības laikā būvspeciālista profesionālās civiltiesiskās atbildības apdrošināšanas līguma spēkā esamības termiņš tuvojas beigām, Izpildītājam ir pienākums vismaz 10 dienas pirms civiltiesiskās atbildības apdrošināšanas līguma termiņa beigām iesniegt Pasūtītājam aktualizētu būvspeciālista profesionālās civiltiesiskās atbildības apdrošināšanas polises kopiju ar atbilstošiem termiņiem.
5.3.2.6. Normatīvo aktu nosacījumiem atbilstošu civiltiesiskās atbildības obligātās apdrošināšanas polisi, kurā apdrošina atbildību par zaudējumiem, ko izraisa Izpildītājs un piesaistītie apakšuzņēmēji, pievienojot apliecinājumu par prēmijas samaksu un, ja apdrošināšanas līgums tiek noslēgts uz noteiktu termiņu, izziņu, kas apliecina apdrošināšanas aizsardzības esību attiecībā uz konkrēto Objektu. Civiltiesiskās atbildības apdrošināšanas polisei jābūt spēkā visu Būvdarbu un garantijas laiku un vēl papildus 30 dienas pēc attiecīgā termiņa.
5.3.3. Pirms Būvdarbu uzsākšanas Izpildītājs izstrādā un iesniedz Pasūtītājam Darbu veikšanas projektu, pirms tam to nosūtot elektroniski saskaņošanai Būvuzraugam.

5.3.4. Izpildītājs norīko atbildīgo personu par darba drošības un aizsardzības noteikumu un ugunsdrošības noteikumu ievērošanu Objektā, ievērojot normatīvo aktu nosacījumus.
5.3.5. Pirms Būvdarbu uzsākšanas Izpildītājs izstrādā darba aizsardzības plānu, ja ir konstatējams kāds no Ministru kabineta 25.02.2003.noteikumu Nr.92 “Darba aizsardzības prasības, veicot būvdarbus” 11.punkta apakšpunktu nosacījumiem.
5.3.6. Pasūtītājs ir tiesīgs pieprasīt atbildīgā būvdarbu vadītāja, atbildīgās personas par darba drošības un aizsardzības noteikumu, ugunsdrošības noteikumu ievērošanu nomaiņu, ja tie nepienācīgi pilda savus pienākumus, neatrodas Objektā, saskaņā ar dalītā laika uzskaitē norādīto, vai viņu kvalifikācija nav atbilstoša veicamo Būvdarbu apjomam un specifikai.
5.3.7. Ja Pasūtītājs, pamatojoties uz Līguma 5.3.6 punkta nosacījumiem, pieprasa attiecīgā speciālista nomaiņu, Izpildītājs to veic 10 (desmit) dienu laikā no attiecīga pieprasījuma saņemšanas, ievērojot Līguma 7.sadaļā noteiktos nosacījumus attiecībā uz speciālistu nomaiņas kārtību.
5.3.8. Atbildīgajam būvdarbu vadītajam Būvdarbu veikšanas laikā Objektā jāatrodas katru darba dienu vismaz 2 (divas) stundas dienā. 
5.3.9. Pasūtītājam un būvuzraugam ir tiesības apturēt Būvdarbus, ja Izpildītājs vai tā personāls neievēro Objekta iekšējās kārtības noteikumus, uz Būvdarbiem attiecināmos spēkā esošos normatīvos aktus vai šo Līgumu. Būvdarbus Izpildītājs ir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Izpildītājam nav tiesību uz Līgumā noteiktā Būvdarbu izpildes termiņa pagarinājumu sakarā ar šādu Būvdarbu apturēšanu.
5.3.10. Būvdarbi jāveic, nodrošinot Pasūtītāja kā ārstniecības iestādes darbības nepārtrauktību un maksimāli ievērojot pacientu intereses, slimnīcas darba režīmu un slimnīcas darbinieku darba vajadzības. Būvdarbu laikā Izpildītājam jāievēro normatīvajos aktos noteiktās epidemioloģiskās prasības atbilstoši Objekta atrašanās vietas specifikai.
5.3.11. Gadījumā, ja Izpildītājas atklāj neparedzētus apstākļus, kas var kavēt izpildīt ar šo Līgumu uzņemtās saistības vai ietekmēt Objekta drošību vai kvalitāti, Izpildītājam ir pienākums nekavējoties rakstiski paziņot par to Pasūtītājam. 
5.3.12. Līguma izpildes laikā Pasūtītājs ir tiesīgs pieprasīt Izpildītājam iesniegt atjaunotu Būvdarbu izpildes laika grafiku atbilstoši faktiskajai Būvdarbu norisei Objektā. Atjaunotu grafiku Izpildītājs iesniedz Pasūtītājam 5 (piecu)  darba dienu laikā no attiecīga Pasūtītāja pieprasījuma saņemšanas. Atjaunota Būvdarbu izpildes laika grafika iesniegšana nepagarina Līgumā noteikto Būvdarbu Izpildes termiņu, un gadījumā, ja Pasūtītājs konstatē, ka atjaunotajā grafikā ir norādīti Pušu iepriekš nesaskaņoti izpildes termiņi, Izpildītājs veic labojumus atbilstoši Pušu iepriekš saskaņotajiem izpildes termiņiem. Izpildītāja iesniegtais un Pasūtītāja saskaņotais atjaunotais Būvdarbu izpildes laika grafiks kļūst par Līguma neatņemamu sastāvdaļu un ir saistošs Pusēm, neslēdzot atsevišķu vienošanos par grozījumiem Līgumā.
5.3.13. Ja Izpildītājs izmanto Pasūtītāja elektroenerģijas vai ūdens resursus, tas uzskaita izmantotos resursus, uzstādot skaitītājus un fiksējot skaitītāja mērījumus pirms Būvdarbu uzsākšanas, par to noformējot aktu.
5.3.14. Elektroenerģijas un ūdens skaitītāju mērījumi tiek fiksēti un uzskaitīti no skaitītāju uzstādīšanas līdz Būvdarbu pabeigšanai. 

5.3.15. Elektroenerģijas un ūdens skaitītāju mērījumus par iepriekšējā mēnesī faktiski izmantotajiem resursiem Izpildītājs iesniedz Pasūtītājam līdz nākamā mēneša 3.datumam. 

5.3.16. Izpildītājs ne vēlāk kā nākamā mēneša 10. datumā veic samaksu par izmantotajiem resursiem, pēc Pasūtītāja izrakstītā rēķina. 
5.3.17. Izpildītājs Būvdarbu laikā uzrauga, ka to veikšanas laikā Būvdarbu veikšanas zonā nenotiek Objekta deformācijas un bojājumi, kā arī inženiertīklu bojājumi vai darbības traucējumi. Gadījumā, ja var iestāties vai iestājas šajā punktā norādītie apstākļi Izpildītājs par to nekavējoties mutiski un rakstveidā (nosūtot elektronisko pastu) informē Pasūtītāju, būvuzraugu un autoruzraugu, un veic visas no Izpildītāja atkarīgās darbības, lai novērstu bojājumus vai traucējumus vai vismaz aptur to turpmāku attīstību līdz cēloņu noskaidrošanai un situācijas risinājuma saskaņošanai ar Pasūtītāju.
5.3.18. Līdz Būvdarbu nodošanai ekspluatācijā Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai vai Pasūtītāja īpašumam Būvdarbu izpildes rezultātā. Par nodotā īpašuma un materiālo vērtību saglabāšanu pilnu atbildību uzņemas Izpildītājs.
5.3.19. Izpildītājs 4 (četras) nedēļas pēc apdares darbu pabeigšanas veic mērījumus telpās atbilstoši piemērojamiem standartiem, lai konstatētu kopējo gaistošo organisko savienojumu un formaldehīdu saturu iekštelpu gaisā. 
5.3.20. Pēc Būvdar​bu pa​beig​ša​nas Objektam jā​būt tā​dā stā​vok​lī, lai to va​rē​tu nekavē​jo​ties eksplu​atēt.
5.3.21. Izpildītājs 10 dienu laikā pēc dienas, kad Objekts ir pieņemts ekspluatācijā, vai Līguma pirmstermiņa izbeigšanas gadījumā organizē Objekta nodošanu Pasūtītājam. Objekts tiek nodots Pasūtītājam abpusēji parakstot Objekta nodošanas - pieņemšanas aktu, ne sliktākā stāvoklī kāds tika pieņemts no Pasūtītāja, pilnībā sakārtots, atbrīvots no jebkādām palīgbūvēm, instrumentiem, konstrukcijām, ir izvesti visi būvgruži u.tml. 
5.3.22. Gadījumā, ja Izpildītājs nenodod Pasūtītājam Objektu Līgumā noteiktajā termiņā un kārtībā, Pasūtītājs ir tiesīgs pārņemt Objektu. Ja Objekta būvlaukumā pārņemšanas brīdī atrodas manta, kas nepieder Pasūtītājam, Pasūtītājs rakstveidā uzaicina Izpildītāju izvest no Objekta tajā esošo mantu. Ja Izpildītājs 10 dienu laikā no uzaicinājuma nosūtīšanas dienas nav no Objekta izvedis tajā konstatēto mantu, Pasūtītājs ar to rīkojas pēc saviem ieskatiem. Pasūtītājam nav pienākums uzglabāt Objektā atstāto mantu, un Izpildītājs nav tiesīgs šajā sakarā celt jebkāda veida pretenzijas, t.sk. zaudējumu sakarā. Visus ar šajā punktā minēto darbību izpildi saistītos Pasūtītāja izdevumus sedz Izpildītājs 10 dienu laikā no attiecīga Pasūtītāja rēķina saņemšanas dienas.
6.  Būvdarbu nodošanas-pieņemšanas kārtība, Būvdarbu apjomu izmaiņas
6.1. Izpildītājs līdz mēneša 5.datumam iesniedz Pasūtītājam atbildīgā būvdarbu vadītāja un Būvuzrauga parakstītu aktu par iepriekšējā mēnesī faktiski izpildītiem Būvdarbiem (turpmāk – Akts), kas pirms tam elektroniski excel vai ekvivalentā formātā līdz mēneša 30.datumam ir nosūtīts uz e-pastu saskaņošanai Būvuzraugam, Autoruzraugam un Pasūtītāja pārstāvim.
6.2. Iepriekšējā mēnesī faktiski izpildītie Būvdarbi netiek pieņemti, ja tie neatbilst faktiski izpildītajam Būvdarbu apjomam, Līgumam, Tehniskai dokumentācijai, tāmei un spēkā esošo normatīvo aktu prasībām.

6.3. Aktu paraksta šādā secībā: atbildīgais būvdarbu vadītājs, Būvuzraugs, Pasūtītāja atbildīgā persona par Līguma izpildi un Pasūtītājs.

6.4. Izpildītājs kopā ar Aktu iesniedz Būvuzraugam izpildokumentāciju par aktā norādīto izpildīto Būvdarba apjomu, tai skaitā, faktiski veikto Būvdarbu izpilduzmērījumiem, materiālu īpašībām, atbilstības deklarācijas vai citu dokumentāciju, kas apliecina materiālu atbilstību, segto darbu aktu, ko paraksta autoruzraugs un būvuzraugs u.c. dokumentāciju, kas apliecina izpildīto Būvdarbu atbilstību normatīvajiem aktiem.

6.5. Pasūtītājs ne ilgāk kā 10 (desmit) darba dienu laikā pēc iepriekš minētās dokumentācijas saņemšanas nodod Izpildītājam no savas puses parakstītu Aktu. Gadījumā, ja Pasūtītājs nepieņem konkrētajā Aktā norādītos Būvdarbus, tas iesniedz Izpildītājam ar būvuzraugu saskaņotu defektu aktu.

6.6. Izpildītājs, saņemot defektu aktu, abpusēji saskaņotā, saprātīgā termiņā novērš defektu aktā norādītos defektus ar saviem spēkiem, materiāliem un līdzekļiem, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.

6.7. Pēc konstatēto nepilnību novēršanas Izpildītājs atkārtoto iesniedz Pasūtītājam Aktu un tas tiek izskatīts Līgumā noteiktajā kārtībā un termiņos.

6.8. Ja Izpildītājs nepiekrīt Defektu aktā norādītajiem defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.

6.9. Ja Pasūtītājs nepiekrīt Izpildītāja atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, Pasūtītājs pasūta būves ekspertīzi par veikto būvdarbu kvalitāti. 

6.10. Ja ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un pasūtītāja prasībām, Puses vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.

6.11. Ja ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un pasūtītāja prasībām, Izpildītājam ir pienākums pilnībā apmaksāt ekspertīzes izdevumus.

6.12. Akts par iepriekšējā mēneša faktiski izpildītiem Būvdarbiem ir pamats maksājumu izdarīšanai, taču tas neierobežo Pasūtītāja tiesības noraidīt izpildītos un pieņemtos Būvdarbus, veicot Būvdarbu pieņemšanu ekspluatācijā.

6.13. Ja Būvdarbu izpildes gaitā Pasūtītājam rodas nepieciešamība pēc papildu būvdarbiem, kas nav iekļauti Tehniskajā specifikācijā un attiecīgi arī Tehniskajā dokumentācijā, un piegādātāja maiņa radītu būtisku izmaksu pieaugumu un/vai radītu ievērojamas grūtības, tikai pēc Pasūtītāja un/vai autoruzrauga iniciatīvas Puses ir tiesīgas vienoties par papildu būvdarbu iekļaušanu Līgumā.

6.14. Ja Būvdarbu izpildes gaitā rodas objektīva nepieciešamība veikt izmaiņas Būvdarbu apjomos, tiek sagatavots attiecīgs fakta konstatācijas akts par nepieciešamajām izmaiņām Būvdarbu apjomos, to apjomu un rašanās cēloņiem. Fakta konstatācijas aktu paraksta atbildīgais būvdarbu vadītājs, autoruzraugs, būvuzraugs un Pasūtītāja pārstāvis. 

6.15. Par izmaiņām Būvdarbu apjomos, ja tas nepieciešams, Puses vienojas rakstveidā, ievērojot Līguma 3.sadaļas nosacījumus.

6.16. Ja Pusēm rodas domastarpības par veikto Būvdarbu apjomu un kvalitāti, Pasūtītājs neveic maksājums, līdz situācijas atrisināšanai. Šādā gadījumā Izpildītājs nav tiesīgs pārtraukt Būvdarbus un turpina tos atbilstoši Būvdarbu izpildes laika grafikam.
6.17. Būvdarbu nodošana – pieņemšana Objektā notiek Būvdarbu nodošanas sapulcē (pēdējā Būvsapulcē).
6.18. Pusēm ir pienākums piedalīties Būvdarbu nodošanas sapulcē. Ja Izpildītājs bez attaisnojoša iemesla nav ieradies uz Būvdarbu nodošanas sapulci, Būvdarbu nodošanas procedūra tiek veikta bez viņa klātbūtnes, piedaloties Pasūtītājam un būvuzraugam.

6.19. Ja kāda no Pusēm atkārtoti bez attaisnojoša iemesla neierodas uz Būvdarbu nodošanas sapulci, otra Puse var veikt nodošanas procedūru bez tās klātbūtnes.

6.20. Izpildītājs pirms Būvdarbu nodošanas sapulces sagatavo un iesniedz iesniegumus institūcijām, organizē un saņem institūciju atzinumus par būves gatavību ekspluatācijai, tās atbilstību tehniskajiem vai īpašajiem noteikumiem (ja attiecināms) un normatīvo aktu prasībām.
6.21. Izpildītājs pēc Būvdarbu pilnīgas pabeigšanas paziņo Pasūtītājam par gatavību Būvdarbu nodošanai, kā arī informē par datumu,  kurā notiks Būvdarbu nodošanas sapulce. 

6.22. Izpildītājs pēc Būvdarbu pabeigšanas un vismaz 5 (piecas) darba dienas pirms Būvdarbu nodošanas sapulces iesniedz Pasūtītājam:
6.22.1. Atbildīgā būvdarbu vadītāja un būvuzrauga parakstītu Būvdarbu izpildes aktu par iepriekšējā mēnesī faktiski izpildītiem Būvdarbiem, kas pirms tam elektroniski excel vai ekvivalentā formātā ir nosūtīta saskaņošanai uz e-pastu Pasūtītāja pārstāvim. 
6.22.2. Atbildīgā būvdarbu vadītāja un būvuzrauga parakstītu izpilddokumentāciju, Objektā esošo un Līgumā noteikto Būvdarbu inženiertīkla novietojuma izpilduzmērījuma plānu papīra formātā un digitāli (dwg) (saskaņotu atbildīgā institūcijā) u.c. dokumentāciju, ja to nosaka Tehniskā dokumentācija un spēkā esošie normatīvie akti. Objekta ekspluatācijas un apkopes instrukcijas. Ekspluatācijas instrukcijas satur instalāciju, konstrukciju un funkciju aprakstu un sniedz norādījumus par to ekspluatāciju un izlietošanu. Apkopes instrukcijām jāsatur ikdienā veicamie pasākumi, lai uzturētu instalāciju tehnisko standartu un izturību un nodrošinātu ekspluatācijā nodarbināto personālu ar nepieciešamo materiālu, kas veido bāzi remontiem un daļu nomaiņai. Dokumentācijai pievienot satura rādītāju un lapas secīgi numurēt.
6.23. Būvdarbu nodošanas sapulcē tiek veikta izpildīto Būvdarbu pārbaude, norādot protokolā šādu informāciju:
6.23.1. Būvdarbu nodošanas sapulces dalībnieki;
6.23.2. Būvdarbu nodošanas laikā atklātie defekti;
6.23.3. Termiņš, kādā jānovērš atklātie defekti un nākamās pārbaudes datums;
6.23.4. Informāciju par to vai Būvdarbi tiek nodoti, vai arī Būvdarbu nodošana tiek atteikta.
6.24. Ja Pasūtītājs atsakās pieņemt izpildītos Būvdarbus, viņš paskaidro tā iemeslus protokolā. Ja Izpildītājs nepiekrīt atteikumam, viņš motivē savus iebildumus protokolā.

6.25. Būvdarbu nodošanas protokolu paraksta abas Puses, kā arī citas personas, kas piedalās Būvdarbu nodošanas procedūrā. Katrai Pusei paliek viens oriģināls parakstīts protokola eksemplārs.

6.26. Būvdarbu nodošanas procedūras laikā konstatētos defektus Izpildītājs novērš uz sava rēķina protokolā noteiktajā termiņā. Protokolā norādītais defektu novēršanas termiņš nav uzskatāms par Līguma izpildes termiņa pagarinājumu.

6.27. Būvdarbu nodošanas - pieņemšanas aktu, kas noformēts saskaņā ar Līguma 6. pielikumu, Puses paraksta 5 (piecu) darba dienu laikā pēc Objekta pieņemšanas ekspluatācijā, ar nosacījumu, ka konkrētā Objekta pieņemšana ekspluatācijā ir notikusi bez iebildēm.

6.28. Būvdarbu pilnīgu un kvalitatīvu izpildi apliecina Būvdarbu nodošanas - pieņemšanas akts, pēc kura parakstīšanas Pasūtītājs pieņem un Izpildītājs nodod Objektu Pasūtītājam.

6.29. Ne akta par Objekta pieņemšanu ekspluatācijā parakstīšanas, ne arī Būvdarbu nodošanas - pieņemšanas akta parakstīšana neatbrīvo Izpildītāju no atbildības par Būvdarbu defektiem, kuri var atklāties pēc Objekta pieņemšanas.

6.30. Apakšuzņēmēju un speciālistu piesaistes un nomaiņas kārtība

6.31. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādītā personāla un apakšuzņēmēja nomaiņu un/vai iesaistīt papildu apakšuzņēmējus Līguma izpildē. (Apakšuzņēmēji norādīti sarakstā, kas pievienots Līgumam kā 3. pielikums. Līguma izpildē iesaistītie speciālisti norādīti sarakstā, kas pievienots Līgumam kā 4.pielikums)
6.32. Izpildītājs Līguma izpildē drīkst iesaistīt tikai tādus apakšuzņēmējus (tajā skaitā, apakšuzņēmēju apakšuzņēmējus), kas ir kompetenti un atbilstoši kvalificēti un tiesīgi veikt tiem uzticētos Darbus, ir saņēmuši normatīvajos aktos noteiktās atļaujas un sertifikātus attiecīgo projektēšanas vai Būvdarbu veikšanai, kā arī ir izpildījuši normatīvajos aktos noteiktos pienākumus par nodokļu un sociālās apdrošināšanas maksājumiem. 

6.33. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī iesniedz aktualizētu apakšuzņēmēju sarakstu ar informāciju par apakšuzņēmēju, kas tiek nomainīts vai iesaistīts Tehniskās dokumentācijas izstrādē vai Būvdarbu veikšanā (Iepirkuma procedūras nolikuma 3.pielikuma formā, konsolidētu versiju ar visu aktuālo informāciju), pievienojot vienošanos vai kādu citu dokumentu, kas apliecina sadarbību pretendentam ar apakšuzņēmēju iepirkuma līguma ietvaros, kurā norādīta arī izpildei nododamā iepirkuma līguma daļa un nododamās daļas apjoms. Izpildītāja iesniegtie un Pasūtītāja saskaņotie dokumenti kļūst par Līguma neatņemamu sastāvdaļu arī Pusēm neslēdzot atsevišķu vienošanos par grozījumiem Līgumā.
6.34. Pasūtītājs pārbauda apakšuzņēmēja atbilstību saskaņā ar Publisko iepirkumu likuma 42.panta nosacījumiem un Iepirkuma procedūras nolikuma noteikumiem, un pozitīva lēmuma gadījumā saskaņo iesniegto apakšuzņēmēju sarakstu. 

6.35. Pasūtītājs nepiekrīt Izpildītāja piedāvājumā norādītā apakšuzņēmēja (arī apakšuzņēmēja apakšuzņēmēja) nomaiņai, ja pastāv kāds no šādiem nosacījumiem:
6.35.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
6.35.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūras nolikumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;

6.35.3. piedāvātais apakšuzņēmējs, kura veicamo Būvdarbu vai sniedzamo pakalpojumu  vērtība ir vismaz 10 000 EUR bez PVN, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem.
6.35.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Iepirkuma procedūrai, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
6.36. Pasūtītājs nepiekrīt piedāvājumā norādītā personāla nomaiņai, gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts. 

6.37. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

6.38. Pasūtītājs pieņem lēmumu atļaut vai atteikt Izpildītājam apakšuzņēmēju vai personāla nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī punkta noteikumiem. Izpildītājs apakšuzņēmējus reģistrēt Būvniecības informācijas sistēmā drīkst tikai pēc Pasūtītāja saskaņojuma saņemšanas.
6.39. Izpildītāja piesaistītajiem apakšuzņēmējiem tiem uzticēto Tehniskās dokumentācijas izstrādes vai Būvdarbu apjomu nav tiesības nodot citiem apakšuzņēmējiem, ja vien Pasūtītājs tam iepriekš nav rakstveidā piekritis. Izpildītājs ir atbildīgs par šī nosacījuma izpildi.

6.40. Izpildītājs ir pilnībā atbildīgs Pasūtītājam par apakšuzņēmēja Darbiem. Jebkāda Pasūtītāja izteikta piekrišana apakšuzņēmēja piesaistei neatbrīvo Izpildītāju no atbildības par apakšuzņēmēja veiktās Darbu daļas atbilstību Līguma noteikumiem. Izpildītājs ir atbildīgs par visu savu saistību izpildi pret visiem apakšuzņēmējiem, tajā skaitā, samaksas veikšanu, un Pasūtītājs neuzņemas nekādu atbildību pret apakšuzņēmējiem. Izpildītājam ir pēc pirmā pieprasījuma jāatlīdzina Pasūtītājam visi izdevumi, kas Pasūtītājam radušies, risinot jautājumus par apakšuzņēmēju pretenzijām. 

6.41. Darbu izpildes laikā Pasūtītājam ir tiesības pamatoti pieprasīt nomainīt apakšuzņēmēju (jebkurā apakšuzņēmēju pakāpē) gadījumā, ja apakšuzņēmējs projektēšanas darbus vai Būvdarbus veic nekvalitatīvi, neievēro normatīvos aktus vai Līguma noteikumus. Izpildītājam ir pienākums nodrošināt Pasūtītāja prasību izpildi par apakšuzņēmēja nomaiņu nekavējoties.

7.  Līguma pirmstermiņa laušana
7.1.  Pasūtītājs ir tiesīgs vienpusēji izbeigt Līgumu Izpildītāja saistību neizpildes dēļ, informējot par to Izpildītāju rakstveidā vismaz 5 (piecas) dienas iepriekš, ja: 

7.1.1. Izpildītājs nepamatoti kavē Līgumā noteikto Tehniskās dokumentācijas izstrādes termiņu vairāk kā par 30 (trīsdesmit) dienām.

7.1.2. Izpildītājs neuzsāk Darbus Līgumā noteiktajā termiņā un šāds  kavējums ir sasniedzis 10 dienas;

7.1.3. Izpildītājs Līguma 12.sadaļā noteiktajā kārtībā un termiņā nav iesniedzis Līguma saistību izpildes nodrošinājumu vai nav to pagarinājis saskaņā ar Līguma nosacījumiem;

7.1.4. Izpildītāja Līguma saistību neizpildes dēļ ilgāk nekā 10 dienas ir apturēta Būvdarbu veikšana Objektā;

7.1.5. Ar valsts vai pašvaldības iestādes lēmumu Izpildītājs vai tā piesaistītais speciālists zaudē kādu no licencēm, sertifikātiem vai speciālajām atļaujām, kas nepieciešamas  Tehniskās dokumentācijas izstrādei vai Būvdarbu veikšanai, vai arī tādām nepieciešamajām licencēm, sertifikātiem vai speciālajām atļaujām, ir beidzies to derīguma termiņš un to darbība nav nekavējoties atjaunota, pagarināta vai saņemtas jaunas licences, sertifikāti vai speciālās atļaujas, kas aizvieto vai pagarina spēku zaudējušās;

7.1.6. Ir pieņemts tiesas lēmums par Izpildītāja maksātnespēju, Izpildītājam piemērots tiesiskās aizsardzības process, vai Izpildītājs uzsācis likvidāciju;

7.1.7. Atbildīgais Būvdarbu vadītājs, darba aizsardzības speciālists vai cits Līguma izpildē iesaistīts būvspeciālists ir pārtraucis pildīt savus pienākumus Objektā un Izpildītājs Līgumā noteiktajā kārtībā nav saņēmis Pasūtītāja saskaņojumu jauna speciālista iesaistei Līguma izpildē.

7.1.8. Pēc Pasūtītāja pieprasījuma neatkarīga būvekspertīze ir konstatējusi, ka Izpildītājs Būvdarbus veic nekvalitatīvi vai neatbilstoši Tehniskajai dokumentācijai vai Latvijas Republikas būvnormatīviem, kas būtiski varētu ietekmēt būves tālāko ekspluatāciju un veikto Būvdarbu kvalitāti, un Izpildītājs šādu pārkāpumu nav novērsis Pasūtītāja noteiktajā termiņā.

7.1.9. Līgumā un normatīvajos aktos noteiktajā kārtībā nav iesniegta spēkā esoša vai Līguma izpildes laikā spēku zaudējusi Līguma noteikumiem un tiesību aktiem atbilstoša Izpildītāja vai kāda Darbu izpildē iesaistītā speciālista (norādīti Līguma pielikumā Nr. 4) civiltiesiskās atbildības apdrošināšanas polise un prēmijas apmaksu apliecinošs dokuments.

7.1.10. Līgumā noteiktais Būvdarbu izpildes termiņš nepamatoti tiek kavēts ilgāk par 10 dienām.

7.1.11. Izpildītājam piemērotais līgumsods par Tehniskās dokumentācijas izstrādes termiņa neievērošanu ir sasniedzis 10% no Tehniskās dokumentācijas izstrādes summas
7.1.12. Izpildītājam piemērotais līgumsods par Būvdarbu izpildes termiņa neievērošanu ir sasniedzis 10% no Būvdarbu summas. 

7.1.13. Izpildītājs Tehniskās dokumentācijas izstrādes darbus vai Būvdarbus veic neatbilstoši Līguma un tā pielikumu, normatīvo aktu, būvnormatīvu vai standartu prasībām, tostarp, lieto neparedzētus vai nesaskaņotus materiālus, par ko Pasūtītājs ir noformējis un nosūtījis Izpildītājam pretenziju, un pārkāpums tiek konstatēts atkārtoti;

7.1.14. Tehniskās dokumentācijas izstrādei vai Būvdarbu veikšanai tiek piesaistīts tāds apakšuzņēmējs vai personāls, kuru nav saskaņojis Pasūtītājs.

7.2. Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7.3. Puses ir tiesīgas vienpusēji atkāpties no šī Līguma tikai šajā Līgumā noteiktajos gadījumos un kārtībā, kā arī to var izbeigt pirms termiņa, Pusēm par to rakstveidā vienojoties.

7.4. Ja Pasūtītājs vienpersoniski izbeidz Līgumu Tehniskās dokumentācijas izstrādes posmā, Izpildītājs nav tiesīgs pieprasīt no Pasūtītāja jebkādu zaudējumu atlīdzību, kompensācijas, izdevumu un izmaksu atlīdzināšanu, līgumsodu un jebkādu citu naudas summu samaksu.
7.5. Ja Līgums tiek lauzts pirms autoruzraudzības veikšanas vai autoruzraudzības laikā, Pasūtītājam ir tiesības piesaistīt citu pakalpojuma sniedzēju autoruzraudzības veikšanai.

7.6. Ja Pasūtītājs vienpersoniski izbeidz Līgumu Būvdarbu posmā, Izpildītājs noteiktajā datumā pārtrauc Būvdarbus, veic visus pasākumus, lai Objekts tiktu atstāts nebojātā, drošā stāvoklī, atbilstoši Tehniskai dokumentācijai un normatīvo aktu prasībām, un nodod to Pasūtītājam Līgumā noteiktajā kārtībā.

7.7. Ja Pasūtītājs vienpusēji izbeidz Līgumu Izpildītāja Līguma saistību neizpildes dēļ, Puses noformē atsevišķu aktu par atbilstoši izpildīto Būvdarbu apjomu un to vērtību, ko apstiprina Būvuzraugs, un Pasūtītājs veic norēķinus Līgumā noteiktajā kārtībā.

7.8. Izpildītājs Līgumā noteiktajā kārtībā nodrošina līdz Līguma pirmstermiņa izbeigšanai Objektā veikto Būvdarbu Garantijas laika saistības, tajā skaitā konstatēto defektu novēršanu. Izpildītājs Līgumā noteiktajā kārtībā un apmērā iesniedz Pasūtītājam Garantijas laika nodrošinājumu.

7.9. Puses 10 dienu laikā no paziņojuma saņemšanas par Līguma pirmstermiņa izbeigšanu Līgumā noteiktajā kārtībā organizē Objekta nodošanu Pasūtītājam, parakstot Objekta nodošanas – pieņemšanas aktu. Gadījumā, ja Izpildītājs nenodod Pasūtītājam Objektu šajā punktā noteiktajā termiņā, Pasūtītājs ir tiesīgs Līgumā noteiktajā kārtībā pārņemt Objektu, un Izpildītājs nav tiesīgs šajā sakarā celt jebkāda veida pretenzijas, t.sk. zaudējumu sakarā. Visus ar šajā punktā minēto darbību izpildi saistītos Pasūtītāja izdevumus sedz Izpildītājs 10 dienu laikā no attiecīga Pasūtītāja rēķina saņemšanas dienas.

8. Pušu atbildība

8.1. Ja Izpildītājs savas vainas dēļ kavē Līguma 2.3. punktā noteikto Tehniskās dokumentācijas izstrādes termiņu, Pasūtītājam ir tiesības piemērot līgumsodu 0,1% apmērā no Tehniskās dokumentācijas izstrādes summas par katru termiņa kavējuma dienu, bet ne vairāk kā 10% no Tehniskās dokumentācijas izstrādes summas. 

8.2. Ja Izpildītājs savas vainas dēļ kavē Līguma 2.6. punktā noteikto Būvdarbu izpildes termiņu, Pasūtītājam ir tiesības piemērot līgumsodu 0,1% apmērā no Būvdarbu summas par katru termiņa kavējuma dienu, bet ne vairāk kā 10% no Būvdarbu summas. 

8.3. Ja Pasūtītājs kavē Līgumā noteiktos apmaksas termiņus, Izpildītājam ir tiesības piemērot līgumsodu 0,1% apmērā no kavētās summas par katru dienu, bet ne vairāk kā 10 % no kavētās maksājuma summas. 

8.4. Pasūtītājam ir tiesības piemērot līgumsodu līdz 10% apmērā no Kopējās līguma summas gadījumos, kad Pasūtītājs izmanto tiesības vienpusēji priekšlaicīgi izbeigt Līgumu saskaņā ar 8.1. punkta nosacījumiem.

8.5. Pasūtītājs ir tiesīgs aprēķināt Izpildītājam līgumsodu par katru Izpildītāja, apakšuzņēmēja vai personāla rīcību, par kuru sastādīts attiecīgs akts (Izpildītāja paraksts uz akta nav obligāts) ar kuru ir konstatēts attiecīgais pārkāpums:

8.5.1. Ja Izpildītājs neattaisnotu iemeslu dēļ, iepriekš nebrīdinot, neierodas uz projektēšanas sapulci vai būvsapulci, Pasūtītājs ir tiesīgs piemērot līgumsodu 200 EUR (divi simti eiro) apmērā.

8.5.2. Atrašanās Objektā alkohola vai citu apreibinošo vielu ietekmē, smēķēšana Objektā-100 EUR (viens simts eiro) par katru konstatēto pārkāpumu.

8.5.3. Būvdarbu veikšana bez nepieciešamajiem individuālajiem aizsardzības līdzekļiem- 100 EUR (viens simts eiro) par katru konstatēto pārkāpumu.

8.5.4. Darba aizsardzības vai ugunsdrošības noteikumu neievērošana Objektā- 100 EUR (viens simts eiro) par katru konstatēto pārkāpumu.

8.5.5. Izpildītāja vainas dēļ Pasūtītāja ēkā nepamatoti tiek iedarbināta ugunsdrošības signalizācija- 100 EUR (viens simts eiro) par katru konstatēto pārkāpumu
8.5.6. Ja Izpildītājs nepilda Līguma 5.3.6., 5.3.12., 7.3., 7.9., 10.1.2., 10.2.3., 10.2.4., 10.2.5., 10.2.8., 10.2.10., 10.2.12., 10.2.17 un 12.6. punktos noteiktos pienākumus-100 EUR (viens simts eiro) par katru konstatēto pārkāpumu. 

8.6. Pasūtītājs ir tiesīgs aprēķināt Izpildītājam līgumsodu 0,1% apmērā no Būvdarbu tāmēs norādītās attiecīgo darbu kopējās summas bez PVN gadījumos, kad Izpildītājs vairāk kā 7 (septiņas) kalendāra dienas nepamatoti kavē aktuālajā Būvdarbu izpildes laika grafikā noteiktos termiņus kādam no darbu veidiem, un šāds kavējums rada būtisku risku Būvdarbu pabeigšanai Līgumā noteiktajā termiņā.

8.7. Puse, kurai Līguma ietvaros ir aprēķināts līgumsods, samaksā to 10 dienu laikā no dienas, kad ir saņēmusi otras Puses rēķinu par līgumsoda aprēķinu. Līgumsoda samaksa neatbrīvo Puses no turpmākās Līguma saistību izpildes un zaudējumu atlīdzināšanas (ja tādi ir radušies).

8.8. Kopējais līgumsodu apjoms nevar pārsniegt 10% (desmit procenti) no Kopējās līguma summas.

8.9. Pasūtītājs ir tiesīgs ieskaita kārtībā samazināt Izpildītājam maksājamo naudas summu, t.sk. gala maksājumu, tādā apmērā, kāds Izpildītājam ir Līgumā noteiktajā kārtībā aprēķinātais līgumsods. Izpildītājs nav tiesīgs celt iebildumus par maksājumu ieturēšanu ieskaita veidā, kas radušies Izpildītāja Līguma saistību neizpildes dēļ aprēķinātā līgumsoda vai zaudējumu dēļ.

8.10. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.

8.11. Gadījumā, ja Izpildītājs un/vai piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju/pacientu dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās atbildības obligātās apdrošināšanas polises limitu vai arī apdrošinātājs atsaka segt radītos zaudējumus, tad nodarījuma rezultātā radītos zaudējumus, kuras nesedz apdrošināšana, sedz Izpildītājs uz sava rēķina, kā arī Izpildītājs uzņemas atbildību par nodarījumu.

9. Izpildītāja pienākumi un tiesības

9.1. Izpildītāja pienākumi Tehniskās dokumentācijas izstrādē un autoruzraudzībā:

9.1.1. Izpildītājam ir pienākums Līgumā noteiktajā kārtībā pieņemt Objektu, parakstot Objekta nodošanas - pieņemšanas aktu, ar ko pieņem Objektu vai visas Līguma izpildē iesaistītās Objektu veidojošās daļas.

9.1.2. Iesniegt Līgumā noteiktā termiņā nepieciešamo dokumentāciju būvatļaujas, atzīmes par projektēšanas nosacījumu izpildi un atzīmes par būvniecības nosacījumu izpildi saņemšanai. 
9.1.3. Veikt Tehniskās dokumentācija izstrādi saskaņā ar Tehnisko specifikāciju un piemērojamo normatīvo aktu prasībām.

9.1.4. Nodrošināt, ka Tehniskās dokumentācijas izstrādi veic kvalificēti un attiecīgi sertificēti, normatīvajos aktos un Iepirkuma dokumentācijā noteiktajām prasībām atbilstoši speciālisti, kuriem ir visas nepieciešamās atļaujas, sertifikāti vai licences, ja tādas nepieciešamas saskaņā ar normatīvajiem aktiem, un pieredze attiecīgo darbu veikšanā, kā arī nodrošināt Līguma izpildē tādu kvalificēta personāla skaitu, kas nodrošina Līgumā noteikto Darbu pienācīgu izpildi;

9.1.5. Tehniskās dokumentācijas izstrādi veikt, konsultējoties ar Pasūtītāju par dažādām risinājumu alternatīvām, un tā, lai izstrādātās Tehniskās dokumentācijas risinājumi būtu ekonomiski, racionāli, savstarpēji savietojami un piemēroti, un atbilstoši funkcionētu pēc būvdarbu pabeigšanas Objektā un būvdarbu nodošanas Pasūtītājam. 

9.1.6. Par saviem līdzekļiem novērst Tehniskajā dokumentācijā atklātos trūkumus visā Līguma darbības laikā, t.sk.  Būvdarbu un to garantijas laikā, novēršot Tehniskās dokumentācijas nepilnības un kļūdas un/vai izstrādājot papildus rasējumus. Šādu Tehniskās dokumentācijas izmaiņu ekspertīzes izdevumus sedz Izpildītājs.

9.1.7. Citi Latvijas Republikā spēkā esošajiem normatīvajiem aktiem izrietošie pienākumi.

9.1.8. Nodrošināt visā autoruzraudzības sniegšanas laikā spēkā esošas licences, apdrošināšanas polises un sertifikātus, kas ir nepieciešami autoruzraudzības veikšanai 
9.1.9. Bez papildu atlīdzības izdarīt izmaiņas Tehniskajā dokumentācijā, ja šādu izmaiņu nepieciešamība rodas sakarā ar Izpildītāja pieļautu kļūdu vai neatbilstību vai nepilnībām Tehniskajā dokumentācijā, vai esošās situācijas nepienācīgas izpētes rezultātā, vai Tehniskās dokumentācijas autora vai autoruzrauga vainas vai nolaidības dēļ. Šādu Tehniskās dokumentācijas izmaiņu veikšanu un ekspertīzes izdevumus sedz Izpildītājs.

9.1.10. Visas Tehniskās dokumentācijas izmaiņas autoruzraudzības laikā Izpildītājs saskaņo ar Pasūtītāju un pirms Objekta nodošanas ekspluatācijā noformē atsevišķā izmaiņu sējumā un iesniedz Pasūtītājam.
9.2. Izpildītāja pienākumi un tiesības Būvdarbos:

9.2.1. Izpildītājam ir pienākums nodrošināt Objekta norobežošanu, brīdinājuma zīmju izlikšanu un citu normatīvajos aktos noteikto prasību izpildi.
9.2.2. Izpildītājam ir pienākums veikt Būvdarbus atbilstoši Līguma, Iepirkuma procedūras dokumentu un piemērojamo normatīvo aktu, arī Tehniskās dokumentācijas būvnormatīvu un standartu, noteikumiem un prasībām. Par visiem apstākļiem, kas ietekmē Būvdarbu izpildi, Izpildītājs nekavējoties rakstveidā informē Pasūtītāju.
9.2.3. Izpildītājs nodrošina, ka Līguma darbības laikā (līdz Objekta pieņemšanai ekspluatācijā) un garantijas periodā ir veikta Izpildītāja kā būvdarbu veicēja un Būvdarbu izpildē iesaistīto būvspeciālistu civiltiesiskā atbildības apdrošināšana. Civiltiesiskās atbildības apdrošināšanas polisei jāatbilst 2014.gada 19.augusta Ministru kabineta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un citu tiesību aktu nosacījumiem, kas regulē būvdarbu veicēja vai būvspeciālistu apdrošināšanas polises noslēgšanu un tajā iekļaujamos noteikumus.
9.2.4. Izpildītājam ir pienākums nodrošināt visu Līguma izpildē iesaistīto būvspeciālistu civiltiesiskās atbildības apdrošināšanas polišu spēkā esamību Līguma izpildes un Būvdarbu garantijas laikā. Būvspeciālista apdrošināšanas līguma spēkā esamību Līguma izpildes un Būvdarbu garantijas laikā nodrošina konkrētais būvspeciālists.
9.2.5. Izpildītājam ir pienākums nodrošināt darba drošības, aizsardzības, ugunsdrošības un apkārtējās vides aizsardzības noteikumu ievērošanu.
9.2.6. Izpildītājam ir pienākums brīdināt Pasūtītāju, ja Būvdarbu izpildes gaitā radušies apstākļi, kas var būt bīstami Objektam, cilvēku veselībai, dzīvībai vai apkārtējai videi, kā arī nekavējoties veikt visus nepieciešamos pasākumus radušos apstākļu novēršanai.
9.2.7. Izpildītājs ir pilnībā atbildīgs par Objektu un visu Objektā esošo materiālo vērtību un esošo komunikāciju saglabāšanu.  
9.2.8. Izpildītājam ir pienākums pēc Pasūtītāja pieprasījuma sniegt rakstisku atskaiti par  Būvdarbu gaitu vai informāciju par ar Būvdarbiem saistītiem jautājumiem. Atskaite tiek iesniegta rakstiski Pasūtītājam 3 darba dienu laikā no atskaites pieprasījuma dienas.
9.2.9. Izpildītājam ir pienākums nodrošināt visu Būvdarbu veikšanai vai nodošanai nepieciešamo atļauju saņemšanu un Būvdarbu saskaņošanu atbildīgajās iestādēs, ja vien Līgumā nav noteikts to veikt Pasūtītājam. 
9.2.10. Izpildītājam ir pienākums atbilstoši spēkā esošo normatīvo aktu prasībām izstrādāt un kārtot Būvdarbu veikšanas dokumentāciju un nodrošināt nepieciešamo dokumentu atrašanos būvlaukumā (ja tā nav ievadīta Būvniecības informācijas sistēmā), kuru uzrādīšanu var prasīt amatpersonas, kas ir tiesīgas kontrolēt Būvdarbus.
9.2.11. Izpildītājam ir pienākums nodrošināt Tehniskās dokumentācijas atbilstību pareizai Būvdarbu veikšanas tehnoloģijai.
9.2.12. Izpildītājam ir pienākums katru dienu nodrošināt būvdarbu žurnāla aizpildīšanu, segto darbu un nozīmīgo konstrukciju elementu norādīšanu.
9.2.13. Izpildītājs apņemas atturēties no jebkādas rīcības, kas varētu apgrūtināt Būvdarbu veikšanu vai Pasūtītāja saistību izpildi.
9.2.14. Izpildītājs apņemas pēc Pasūtītāja pieprasījuma uzrādīt Būvdarbos izmantojamo būvizstrādājumu sertifikātus un citus to kvalitāti apliecinošus dokumentus.
9.2.15. Izpildītājs nodrošina nepieciešamo būvizstrādājumu pareizu un kvalitatīvu izmantošanu Būvdarbu procesā.
9.2.16. Izpildītājs apņemas Būvdarbus veikt precīzi, profesionāli, taupīgi un racionāli izmantojot būvizstrādājumus un būvniecībai atvēlētos resursus.
9.2.17. Izpildītājs apņemas nodrošināt tīrību Būvdarbu teritorijā un visā Būvdarbu zonā, kā arī nodrošināt būvgružu šķirošanu un regulāru izvešanu uz speciāli ierīkotām vietām atbilstoši spēkā esošiem normatīvajiem aktiem.
9.2.18. Izpildītājam ir pienākums līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst Ministru kabineta 2022.gada 5.jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. un 14. punktā iekļautajam regulējumam, izņemot prasību veikt būves ekspertīzi. 
10. Pasūtītāja pienākumi un tiesības

10.1. Pasūtītāja pienākumi:

10.1.1. Sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju;

10.1.2. Nodrošināt Izpildītājam piekļuvi Objektam, pēc Objekta nodošanas – pieņemšanas akta abpusējas parakstīšanas;

10.1.3. Nekavējoties brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde;

10.1.4. Veikt citus no spēkā esošajiem normatīvajiem aktiem izrietošos pienākumus.

10.2. Pasūtītāja tiesības:

10.2.1. Izvirzīt pretenzijas par Tehniskās dokumentācijas izstrādi un/vai autoruzraudzības veikšanu, ja tā pilnīgi vai daļēji neatbilst Līguma noteikumiem, Latvijas Republikā spēkā esošajiem normatīvajiem aktiem un Pasūtītāja rakstiski noformulētām prasībām.

10.2.2. Jebkurā Tehniskās dokumentācijas izstrādes, autoruzraudzības veikšanas un Būvdarbu veikšanas posmā veikt darbu izpildes pārbaudi, pārbaudot vai tie atbilst visiem Līguma nosacījumiem;

10.2.3. Nodrošināt būvuzraugu Būvdarbu izpildes, to kvalitātes un Līguma atbilstības uzraudzībai. Būvuzraugs ir tiesīgs jebkurā brīdī apturēt Būvdarbu veikšanu, iepriekš rakstiski paziņojot par to Izpildītājam, argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti spēkā esošajos normatīvajos aktos, Līgumā un līgumā, kas noslēgts starp Pasūtītāju un būvuzraugu.
10.2.4. Izvirzīt pretenzijas par Darbu veikšanu, ja tie pilnīgi vai daļēji neatbilst Līguma noteikumiem, Latvijas Republikā spēkā esošajiem normatīvajiem aktiem un Pasūtītāja rakstiski noformulētām prasībām;

10.2.5. Izvirzīt pretenzijas par Būvdarbu kvalitāti, Būvdarbu apslēptiem defektiem, kā arī Būvdarbu bojājumiem, kurus nebija iespējams konstatēt pieņemot Būvdarbus.

10.2.6. Pasūtītājs ir tiesīgs pēc saviem ieskatiem veikt Darbu izpildes pārbaudes, pārbaudot to atbilstību Tehniskās specifikācijas,  Tehniskās dokumentācijas, Līguma nosacījumiem. Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.
10.2.7. Pasūtītāja veiktā Līguma izpildes kontrole vai Izpildītāja izpildīto Būvdarbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši veiktajiem darbiem samazināšanai

10.2.8. Pasūtītājam ir īpašuma tiesības uz Līgumā noteiktajā kārtībā apmaksātajiem Izpildītāja paveiktajiem Darbiem un visiem izmantotajiem materiāliem, kā arī uz sagatavēm un ar pasūtījumu saistīto dokumentāciju. Līguma laušanas gadījumā īpašuma tiesības uz dokumentāciju un visiem izmantotajiem materiāliem pāriet Pasūtītāja īpašumā.

10.2.9. Pasūtītājam ir tiesības veikt Būvdarbu apjomu izmaiņas, ja to nepieciešamību ir konstatējis būvuzraugs, un šādas izmaiņas ir ierakstītas autoruzraudzības žurnālā vai citā līdzvērtīgā dokumentā.

10.2.10. Pasūtītājam ir tiesības Līgumā noteiktajā kārībā un apmērā mainīt Būvdarbu apjomus, ņemot vērā faktisko nepieciešamību  un Pasūtītājam pieejamo finansējumu.

11. Līguma saistību izpildes nodrošinājums

11.1. Izpildītājam 10 (desmit) darba dienu laikā pēc Līguma spēkā stāšanās ir pienākums iesniegt spēkā esošu, neatsaucamu, beznosacījuma, pirmā pieprasījuma līguma saistību izpildes nodrošinājumu 10% (desmit procentu) apmērā no Kopējās līguma summas. Saistību izpildes nodrošinājuma īpašajos nosacījumos jābūt norādītai Līguma 12.4, 12.5. un 12.8. punktā un tā apakšpunktos noteiktajai informācijai. 

11.2. Līguma 12.1. punktā noteiktais Līguma saistību izpildes nodrošinājuma iesniegšanas termiņš var tikt pagarināts, ja kredītiestādes vai apdrošināšanas sabiedrības noteiktais šāda nodrošinājuma izsniegšanas termiņš ir garāks par 10 (desmit) darba dienām, par ko Izpildītājs iesniedz kredītiestādes vai apdrošināšanas sabiedrības rakstveida apliecinājumu. Šajā punktā noteiktais apstāklis nevar būt par pamatu Būvdarbu izpildes termiņa pagarinājumam.
11.3. Līguma saistību izpildes nodrošinājumu var iesniegt vienā no šādiem veidiem: kā kredītiestādes garantiju vai apdrošināšanas polisi. Ja pretendents līguma saistību izpildes nodrošinājumu iesniedz kā apdrošināšanas polisi, jāiesniedz arī polises apmaksu apliecinošs dokuments(ar parakstu un zīmogu).

11.4. Līguma saistību izpildes nodrošinājumam tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šī Līguma ietvaros iesniegto Līguma izpildes nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Līguma saistību izpildes nodrošinājuma īpašie noteikumi ir prioritāri attiecībā pret tā vispārīgajiem noteikumiem.

11.5. Līguma saistību izpildes nodrošinājumam jābūt spēkā līdz Līgumā noteiktā Būvdarbu izpildes termiņa beigām un 30 dienas pēc tā. 

11.6. Gadījumā, ja 30 dienas pirms Līguma saistību izpildes nodrošinājuma termiņa beigām Objekts nav pieņemts ekspluatācijā, Izpildītājs vismaz 10 dienas pirms Saistību izpildes nodrošinājuma termiņa beigām iesniedz Saistību izpildes nodrošinājuma grozījumus, kas paredz tā spēkā esamību saskaņā ar Līguma 12.5. punkta nosacījumiem.

11.7. Izpildītājs nav tiesīgs veikt Darbus, ja nav iesniegts Saistību izpildes nodrošinājums un šāds kavējums nav pamats Līguma izpildes termiņa pagarinājumam.
11.8. Pasūtītājs ir tiesīgs pieprasīt nodrošinājuma devējam izmaksāt Saistību izpildes nodrošinājuma summu pilnā apmērā, ja ir iestājies kāds no šādiem apstākļiem: 

11.8.1. Izpildītāja Pasūtītājam radītie zaudējumi, nodarītais kaitējums vai aprēķinātais līgumsods ir sasniedzis Saistību izpildes nodrošinājuma summu, un Izpildītājs nav Līgumā noteiktajā termiņā un kārtībā to samaksājis; 

11.8.2. tiesā ir ierosināta lieta par Izpildītāja maksātnespējas procesa pasludināšanu, ir ierosināts Izpildītāja tiesiskās aizsardzības process vai tiem pielīdzināms process;

11.8.3. tiek apturēta vai izbeigta Izpildītāja saimnieciskā darbība, tiek uzsākta Izpildītāja likvidācija vai arī Izpildītājs tiek izslēgts no PVN maksātāju reģistra;

11.8.4. Izpildītājs Līguma noteiktajā kārtībā un termiņā nav iesniedzis Pasūtītājam Saistību izpildes nodrošinājuma pagarinājumu;

11.8.5. nav spēkā vai zaudējusi spēku Izpildītāja vai kāda Līguma izpildē iesaistīta buvspeciālista civiltiesiskās atbildības apdrošināšanas polise;

11.8.6. ir iestājies kāds no Līgumā noteiktajiem apstākļiem, kad Pasūtītājs ir tiesīgs vienpusēji izbeigt Līgumu

11.8.7. Izpildītājs vienpusēji izbeidz Līgumu, un šāda Līguma vienpusēja izbeigšana nav saistīta ar Pasūtītāja Līguma saistību neizpildi;

11.8.8. Izpildītājs Līgumā noteiktajā kārtībā un apmērā nav iesniedzis Garantijas laika nodrošinājumu.
12. Objekta garantijas laika un garantijas laika nodrošinājuma nosacījumi

12.1. Izpildītājs 10 (desmit) darba dienu laikā pēc Objekta pieņemšanas ekspluatācijā iesniedz Pasūtītājam kredītiestādes izsniegtu garantijas laika nodrošinājuma oriģinālu vai apdrošināšanas polises oriģinālu (turpmāk- Garantijas laika nodrošinājums). 

12.2. Līguma 13.1. punktā noteiktais Garantijas laika nodrošinājuma iesniegšanas termiņš var tikt pagarināts par ne vairāk kā 10 (desmit) darba dienām, ja kredītiestādes vai apdrošināšanas sabiedrības noteiktais šāda nodrošinājuma izsniegšanas termiņš ir garāks par 10 (desmit) darba dienām, par ko Izpildītājs iesniedz kredītiestādes vai apdrošināšanas sabiedrības rakstveida apliecinājumu.

12.3. Garantijas laika nodrošinājumam jābūt spēkā līdz Līgumā noteiktā garantijas laika beigām un nodrošinājuma summai jābūt 5% (piecu procentu) apmērā no Būvdarbu summas. Garantijas laika nodrošinājumu samazina sākot ar  garantijas termiņa trešā gada pirmo mēnesi uz atlikušo tā darbības laiku, nosakot to 2% (divu procentu) apmērā no Būvdarbu summas, ar nosacījumu, ka pirmajos divos gados nav konstatēti Būvdarbu defekti vai Puses ir vienojušās par pieteikto defektu novēršanas termiņu.

12.4. Garantijas laika nodrošinājumā jābūt norādītai šādai informācijai:

12.4.1. Norādei, ka garantijas laika nodrošinājumam tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šī Līguma ietvaros iesniegto Garantijas laika nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Garantijas laika nodrošinājuma īpašie noteikumi ir prioritāri attiecībā pret tā vispārīgajiem noteikumiem.

12.4.2. Atsaucei uz Līgumu.
12.4.3. Norādei, ka garantijas devējs neatsaucami apņemas pēc Pasūtītāja pirmā pieprasījuma saņemšanas bez nosacījumiem samaksāt Pasūtītājam garantijas summu Izpildītāja neizpildīto līguma saistību apjomā, nepārsniedzot garantijas kopējo summu. Pasūtītājam papildus pieprasījumam nav jāiesniedz citi dokumenti, kas apliecina Izpildītāja saistību neizpildi vai nepienācīgu izpildi.

12.4.4. Norādei, ka pieprasītās garantijas nodrošinājuma naudas izmaksas termiņš ir ne vēlāk kā 30 (trīsdesmit) dienas no pieprasījuma saņemšanas brīža.
12.4.5. Norādei par garantijas summu, kura ir 5% (piecu) apmērā no Būvdarbu summas bez PVN;
12.4.6. Norādei, ka garantijas nodrošinājums no Izpildītāja puses ir neatsaucams.
12.4.7. Norādei, ka Pasūtītājam nav jāinformē Izpildītājs pirms prasības iesniegšanas garantijas devējam.
12.5. Apdrošināšanas polises prēmijai jābūt samaksātai uz garantijas iesniegšanas brīdi (iesniedzams samaksu apliecinošs dokuments).
12.6. Būvdarbu garantijas laiks ir 60 (sešdesmit) mēneši, skaitot no Objekta pieņemšanas ekspluatācijā dienas. 

12.7. Gadījumā, ja Pasūtītājs garantijas laikā konstatē defektu, tad par to tiek paziņots e-pastā Izpildītājam. Izpildītājs 5 (piecu) darba dienu laikā par saviem līdzekļiem novērš bojājumus vai citas nepilnības, kuras Būvdarbos tiek konstatētas garantijas laikā. Ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz piecas darba dienas vai papildus normatīvajos aktos ir paredzēti veicamo darbu saskaņojumi vai papildus tehniskie noteikumi) konstatētie Būvdarbu defekti nav novēršami piecu darba dienu laikā, Puses vienojas par defektu novēršanas termiņu.
12.8. Gadījumā, ja Izpildītājs nenovērš uz garantiju attiecināmos defektus Līgumā noteiktajā vai citā abpusēji saskaņotā termiņā, Pasūtītājs ir tiesīgs veikt šādu defektu novēršanu saviem spēkiem, vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu vai darbu veikšanu saistītos izdevumus, pamatojoties uz Pasūtītāja izrakstītu rēķinu. Ja Izpildītājs rēķinu neapmaksā tajā norādītajā termiņā, Pasūtītājs pieprasa garantijas devējam atbilstošu garantijas laika nodrošinājuma summas izmaksu.

12.9. Avārijas vai citu ārkārtēju apstākļu gadījumā Izpildītājam jāierodas pie Pasūtītāja nekavējoties (ne ilgāk kā 6 (sešu) stundu laikā) no šāda paziņojuma saņemšanas brīža. 
13. Personas datu apstrāde un aizsardzība

13.1. Fiziskās personas datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk šīs sadaļas ietvaros-Regula) un citiem normatīvajiem aktiem, kas attiecas uz fiziskas personas datu aizsardzību un apstrādi.

13.2. Izpildītājs nodod Pasūtītājam informāciju, kas nepieciešama Līguma izpildē, tai skaitā fizisko personu datus tam nepieciešamajā apjomā.

13.3. Parakstot šo Līgumu, Izpildītājs apliecina, ka:

13.3.1. informācija un personas dati, kas ir iesniegti saistībā ar šī Līguma izpildi, ir apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības un ir nodrošināta attiecīgo datu subjektu tiesību aizsardzība;

13.3.2. datu subjekti, par kuriem šī Līguma izpildes laikā iesniegti dati, ir informēti un ir devuši savu piekrišanu Līgumā norādīto personas datu iesniegšanai Pasūtītājam saistībā ar šī Līguma izpildi.
13.3.3. datu subjekti ir informēti, ka dati netiks nodoti trešajām personām, izņemot, ja tas būtu nepieciešams saistībā ar šī Līguma izpildi vai ja šādu pienākumu uzliek normatīvie akti;

13.4. Izpildītājs ir atbildīgs par attiecīgas piekrišanas iegūšanu no datu subjektiem un datu subjektu informēšanu par Līguma 14.3.punktā noteikto pirms šo subjektu dati tiek iesniegti Pasūtītājam (t.sk. no apakšuzņēmējiem, ja tādi tiek piesaistīti).

13.5. Ja Līguma izpildē iesaistīto fizisko personu dati ir pieejami publiskajos reģistros, Pasūtītājs tos iegūst no attiecīgajiem reģistriem.

13.6. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.

13.7. Izpildītājs nav tiesīgs nodot Pasūtītāja sniegtos fizisko personu datus apakšuzņēmējiem (ja tādi tiek piesaistīti Līguma izpildē) bez Pasūtītāja piekrišanas. Ja Pasūtītājs šādu piekrišanu ir devis, tad uz attiecīgo apakšuzņēmēju vai apakšuzņēmējiem attiecas visi Līguma noteikumi par fizisko personu datu aizsardzību.

14. Citi noteikumi

14.1. Līgums pilnībā apliecina Pušu vienošanos attiecībā uz Līguma priekšmetu un Līguma redakciju un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz tā priekšmetu.

14.2. Visas domstarpības un strīdus, kas radušies Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas normatīvajiem aktiem un tajos noteiktajā kārtībā.

14.3. Visus pārējos jautājumus, kas nav atrunāti šajā Līgumā, regulē atbilstošas Latvijas Republikas normatīvajos aktos noteiktās materiālo un procesuālo tiesību normas. Gadījumā, ja spēku zaudē kāds no normatīvajiem aktiem, kas regulē Līguma izpildi, un tā vietā stājas spēkā cits normatīvais akts, Pusēm turpmāk jārīkojas, ievērojot spēkā esošo normatīvo aktu. Ja rodas pretruna starp Līgumu un normatīvo aktu, Puses piemēro normatīvā akta noteikumus un nepieciešamības gadījumā slēdz rakstisku vienošanos pie šī Līguma par turpmāko Līguma izpildes kārtību.

14.4. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar normatīvo aktu noteikumiem vai citiem Līguma mērķiem un saturam atbilstošiem noteikumiem, nepieciešamības gadījumā slēdzot rakstisku vienošanos pie šī Līguma par turpmāko Līguma izpildes kārtību.

14.5. Visi paziņojumi, kas attiecas uz šī Līguma noteikumu izpildi, sūtāmi uz Līgumā norādītajām Pušu juridiskajām adresēm vai elektroniski uz Līgumā norādītajām Pušu e-pasta adresēm. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.

14.6. Puses apliecina, ka ar visiem Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to. 

14.7. Izpildītājam Līguma darbības laikā ir saistošs tā iesniegtais piedāvājums Iepirkuma procedūrā.

14.8. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu. 

14.9. Puse, kura nokļuvusi nepārvaramas varas apstākļos, rakstiski, pēc iespējas īsākā laikā, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu. 
14.10. Līguma administrēšanai un tā organizatorisko jautājumu risināšanai no Puses norīko šādas atbildīgās personas:
	Pasūtītāja atbildīgā persona par Līguma izpildi:
	Izpildītāja atbildīgā persona par Līguma izpildi:

	Amats: 
	Amats 

	Vārds uzvārds: 
	Vārds uzvārds

	Tālrunis: 
	Tālrunis: 

	e-pasts:
	e-pasts:


14.11. Attiecībā uz šo Līgumu un jebkuru informāciju, ko Puses viena otrai sniedz sakarā ar šo Līgumu uzskatāma par konfidenciālu, ja vien informācijas sniedzējs nenosaka pretēji, vai informācija ir pieejama publiski.

14.12. Līgums noformēts uz .. (…) lapām elektroniskā dokumenta veidā un parakstīts ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā. 

14.13. Pielikumi:

Pielikums Nr.1 Tehniskās specifikācijas; 

Pielikums Nr. 2 Finanšu piedāvājums;

Pielikums Nr. 3 Apakšuzņēmēju saraksts;

Pielikums Nr. 4 Līguma izpildē iesaistīto speciālistu saraksts

Pielikums Nr. 5 Tehniskā dokumentācija
Pielikums Nr. 6 . Būvdarbu nodošanas - pieņemšanas akta forma.

16. Pušu rekvizīti

	Pasūtītājs: 
	Izpildītājs:

	SIA „Vidzemes slimnīca”

Vienotais reģistrācijas Nr.:40003258333

Juridiskā adrese: 

Jumaras iela 195, Valmierā, LV - 4201

Banka: 

Konts: 

Kods: 

E-pasts:

Tālrunis:

Fakss:

____________:

_____________________
	_____________

Vienotais reģistrācijas Nr.: 
Juridiskā adrese:

_____________
Banka: 

Konts: 

Kods: 

E-pasts:

Tālrunis:

Fakss:

____________:
___________________ 


Līguma 6.pielikums

BŪVDARBU NODOŠANAS - PIEŅEMŠANAS AKTS

Sabiedrība ar ierobežotu atbildību “Vidzemes slimnīca”, vienotais reģistrācijas Nr.40003258333, juridiskā adrese - Jumaras iela 195, Valmiera, Valmieras novads, LV-4201, tās valdes priekšsēdētāja Uģa Muskova un valdes locekļa Anda Krūmiņa personā, kuri rīkojas uz statūtu un valdes nolikuma pamata (turpmāk-Pasūtītājs) no vienas puses un

…, vienotais reģistrācijas Nr…., juridiskā adrese – …, tās … personā, kur… rīkojas uz … pamata, (turpmāk- Izpildītājs) no otras puses (Pasūtītājs un Izpildītājs kopā turpmāk – Puses, bet katrs atsevišķi – Puse) saskaņā ar … līguma Nr. VS/2024-… “Vidzemes slimnīcas Centrālās sterilizācijas nodaļas pārbūves projektēšana, pārbūve un autoruzraudzība” (turpmāk – Līgums) nosacījumiem, parakstot būvdarbu nodošanas-pieņemšanas aktu (turpmāk – Akts) apliecina:

1. Puses apliecina, ka Izpildītājs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Izpildītājs nepilda savas saistības atbilstoši noteiktajām prasībām, Pasūtītājam ir tiesības iesaistīt trešās personas atlikto darbu veikšanai, un Izpildītājam ir pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Kopējā būvdarbu summa, saskaņā ar Līguma 4.1. punktu,  ir … EUR (…), bez 21% PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.

3. Puses apliecina, ka Izpildītājs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.

4. Izpildītājs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot (ja attiecināms).

5. Būvdarbu pabeigšanas datums ir 20__. gada _____. ________.

6. Būvdarbu garantijas laiks ir 60 (sešdesmit) mēneši, skaitot no Būvniecības valsts kontroles biroja akta par būves pieņemšanu ekspluatācijā (kods …) izsniegšanas dienas.  

7. Saskaņā ar Līguma 9.9. punktu Pasūtītājs no Izpildītājam izmaksājamās summas veic līgumsoda ieturējumu .. EUR (… EUR, … centi) (ja attiecināms).
8. Akts noformēts uz vienas lapas elektroniska dokumenta veidā un parakstīts ar drošu elektronisko parakstu, kas satur laika zīmogu. Akta pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts (ja attiecināms).
Izpildītājs: 






Pasūtītājs:

…
Sabiedrība ar ierobežotu atbildību “Vidzemes slimnīca”

_______________________

_____________________

…

…

…

…

1
1

